לאורי מארקנן

לאורי מארקנן (בפינית: Lauri Markkanen; נולד ב-22 במאי 1997) הוא כדורסלן פיני המשחק בקבוצת יוטה ג'אז מליגת ה-NBA, ובנבחרת פינלנד.

ביוגרפיה
מארקנן נולד בוונטה וגדל בייבסקילה שבפינלנד. הוא אחד משלושה בנים של ריקה ופקה, שני הוריו היו כדורסלנים ששיחקו בנבחרת פינלנד. אחיו אירו הוא כדורגלן המשחק בא.י.ק סולנה ובנבחרת פינלנד.

מארקנן למד בתיכון האקדמי בהלסינקי המשלב לימודים וספורט שאחד ממאמני הכדורסל בו הוא האנו מוטולה. בעונת  שיחק באוניברסיטת אריזונה מליגת המכללות בארצות הברית. הוא רשם ממוצע של 15.6 נקודות ו-7.2 ריבאונדים למשחק ונבחר לחמישיית העונה השלישית. בתום העונה הודיע על כוונתו להירשם לדראפט ה-NBA ולוותר על המשך הלימודים באריזונה.

מארקנן חבר מילדותו בנבחרות הלאומיות של פינלנד. ב-2013 סיים עם הנבחרת במקום השלישי באליפות אירופה עד גיל 16 דרג ב'. הוא רשם באליפות ממוצע של 15.6 נקודות ו-5.9 ריבאונדים. ב-2014 היה חבר בסגל הנבחרת עד גיל 18 שסיימה שלישית באליפות אירופה דרג ב' והעפילה לדרג א'. הוא רשם באליפות ממוצע של 9.5 נקודות ו-4.8 ריבאונדים. ב-2015 שיחק עם הנבחרת באליפות אירופה עד גיל 18 דרג א', שסיימה במקום ה-13 ושמרה על מקומה בדרג הגבוה. הוא היה מלך הסלים של הטורניר ורשם ממוצע של 18.2 נקודות ו-6.3 ריבאונדים. ב-2016 השתתף באליפות אירופה עד גיל 20, בו סיימה הנבחרת במקום ה-15, הוא סיים כמלך הסלים של הטורניר ונבחר לחמישיית הטורניר, עם ממוצע של 24.9 נקודות ו-8.6 ריבאונדים.

באליפות אירופה בכדורסל 2017 היה השחקן הבולט בנבחרת פינלנד שסיימה במקום ה-11. הוא השיג באליפות ממוצע של 19.5 נקודות (שישי באליפות), ו-5.7 ריבאונדים למשחק.

 קריירה ב-NBA 
 שיקגו בולס 
מארקנן נבחר במקום השביעי בדראפט 2017 על ידי מינסוטה טימברוולבס, והועבר באותו היום ב לשיקגו בולס. לאורך עונתו הראשונה עם הבולס פתח בכל 68 המשחקים בהם שותף, ורשם ממוצעים של 15.2 נקודות ו-7.5 ריבאונדים למשחק. במאי 2018 נבחר לחמישיית הרוקיז של העונה, לצדם של בן סימונס, דונובן מיטשל, ג'ייסון טייטום וקייל קוזמה.

 קליבלנד קאבלירס 
ב-28 באוגוסט 2021 עבר מארקנן בעסקת "החתמה והעברה" לקליבלנד קאבלירס, בה חתם על חוזה ל-4 עונות עבור כ-67 מיליון דולר. במסגרת הטרייד עבר לארי נאנס הבן לפורטלנד טרייל בלייזרס, ודריק ג'ונס עבר לשיקגו בולס.

 יוטה ג'אז 
ב-1 בספטמבר 2022 עבר מארקנן ליוטה ג'אז, בעסקה שכללה את העברת דונובן מיצ'ל אל קליבלנד קאבלירס.

סטטיסטיקת קריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   שיקגו  68  68  29.7  0.434  0.362  0.843  7.5  1.2  0.6  0.6  15.2   שיקגו  52  51  32.3  0.430  0.361  0.872  9.0  1.4  0.7  0.6  18.7   שיקגו  50  50  29.8  0.425  0.344  0.824  6.3  1.5  0.8  0.5  14.7   שיקגו  51  26  25.8  0.480  0.402  0.826  5.3  0.9  0.5  0.3  13.6   קליבלנד  61  61  30.8  0.445  0.358  0.868  5.7  1.3  0.7  0.5  14.8   יוטה  66  66  34.4  0.499  0.391  0.875  8.6  1.9  0.6  0.6  25.6 קריירה   348  322  30.6  0.455  0.371  0.858  7.1  1.4  0.7  0.5  17.3

קישורים חיצוניים

 פרופיל, באתר אוניברסיטת אריזונה
 פרופיל, באתר פיב"א

הערות שוליים

קטגוריה:כדורסלני אוניברסיטת אריזונה
קטגוריה:כדורסלנים פינים
קטגוריה:בחירות דראפט של מינסוטה טימברוולבס
קטגוריה:כדורסלני שיקגו בולס
קטגוריה:כדורסלני קליבלנד קאבלירס
קטגוריה:כדורסלני יוטה ג'אז
קטגוריה:פינים שנולדו ב-1997